“Kɔ́bɔ́gɔ ai Áron, bɔ́n bóé, ai bɔ́n bə́ Ísraɛ̂l bə́sə, ó kad bɔ́ naa: éyɔŋ mod yǎ ndá Īsraɛ̂l, ngə́ ńtɔbɔ̌ yā ó tɔ̄á á Ísraɛ̂l, ǎ zu və́ mə̄túnuŋa móé nə́ a líg mətǐŋ ngə́ kig nâ a və́ éfái á ńyián wóé, ású mə́túnuŋa bádígī ású Ńtondôbə, 19ḿból yə̄ nâ mətúnuŋa mə́tē mə́ nyəb, mâyi bɔ ńnōm éyə́m təge ai atɔ́n, ngə́ ńnōm nyag, ngə́ ńnōm ńtómbá ngə́ ékə́lá. 20Tə myǎvə̄ édzí é nə̄ éyə̄m amú yâyǐ kig zu ai mvɔí ábə̄ mínā. 21Ngə́ mod yǎ ábə̄ mína a və́ mə̄túnuŋa mə́ mvɔ̄í ábə Ǹtondôbə, mətúnuŋa mə́ ngaagá ngə́ émá mə́ éfû ǹnə́m, mə́ sɔ̂ á ńkundǎ nyag ngə́ á ńkunda míńtómbá. Ngə́ a yi nâ mə́ nɔŋɔ́bán, mâyəan bɔ á sááŋ təge ai atɔ́n. 22Tə myǎtúni Ǹtondôbə é tsíd é nə̄ ndím, ngə́ éyə̄m, ngə́ étun edzo, ngə́ ḿbābán ngə́ é bələ́ manda ngə́ bībás, tə bábəde etun tsíd dzyá yā étē âlatâr Ǹtondôbə.